**ADDENDA NÚMERO 1 DEL CONVENI D’ENCÀRREC DE GESTIÓ DE DIFERENTS SERVEIS D’ASSISTÈNCIA TÈCNICA INFORMÀTICA AMB LA DIPUTACIÓ DE LLEIDA**

**REUNITS**

D'una part, Joan Talarn Gilabert, amb DNI núm. 78077165P, president de la Diputació de Lleida , amb NIF P2500000A, amb seu a C/ Carme, 26, 25007-Lleida, que actua en nom i representació d'aquesta entitat (d’ara endavant, l’entitat).

I d’altra, l’ens local «desEntitat» amb NIF «NIFEntitat» i domicili a «adrEntitat», representada per «desCàrrec» amb DNI «DNICàrrec».

I que, a continuació seran referides, individualment, com part, DIPUTACIÓ i ENS LOCAL o, de forma conjunta, com parts.

Ambdues parts es reconeixen recíprocament les facultats suficients per convenir i obligar-se, en representació de les respectives institucions, i

**EXPOSEN**

I. Que per tal de garantir els drets dels ciutadans reconeguts a l’article 14 de la Llei 39/2015 d’1 d’octubre, del Procediment Administratiu Comú de les Administracions Públiques i poder desenvolupar les competències previstes als articles 25 i 26 de la Llei 7/1985, de 2 d’abril, Reguladora de les Bases del Règim Local, fent ús de sistemes informatitzats i d’accés electrònic, l’ENS LOCAL requereix d’un suport tècnic extern que li permeti una gestió informatitzada d’alguna de les seves funcions i de les relacions amb els ciutadans.

II. La DIPUTACIÓ, en l’exercici de les seves competències de cooperació local (Art. 31 i 36 de la Llei 7/1985 de 2 d’abril, Reguladora de les Bases de Règim Local), disposa dels mecanismes tècnics i logístics suficients per tal de facilitar la gestió als municipis d’algunes de les seves competències.

III. L’ENS LOCAL ha considerat d’interès l’oferiment de la DIPUTACIÓ per tal de col·laborar en la gestió i rebre l’assistència tècnica necessària per al compliment d’algunes d’aquestes competències.

IV. Que en data «DATAConveni» ambdues parts van subscriure el conveni d'encàrrec de gestió de diferents serveis d’assistència tècnica, a l’empara de la legislació/normativa vigent. On la prestació d’assistència tècnica anava encaminada a donar suport dins dels següents àmbits:

* Comptabilitat,
* Gestió i recaptació de tributs en voluntària,
* Gestor d’expedients i documents electrònics,
* Gestor de continguts WEB i bústies de correu
* Padró municipal d’habitants,
* Plataforma digital col·laborativa,
* Sistema d’informació geogràfica (SIG),
* Suport als usuaris.

V. Ambdues Entitats acorden la formalització del present addenda del conveni d’encàrrec de servei, segons allò previst a l’article 11 de la Llei 40/2015 d’1 d’octubre de Règim Jurídic del Sector Públic.

I com a resultat d’aquest interès comú, les Parts acorden l’addenda al Conveni formalitzat, d’acord amb les següents

**CLAUSULES**

PRIMERA.- OBJECTE

L’Objecte de la present Addenda és la regulació de la forma i abast de l’encàrrec de l’ENS LOCAL a favor de la DIPUTACIÓ en relació a la gestió i l’assistència necessària per al compliment de les seves competències, en l’ampliació de la prestació d’assistència tècnica encaminada a donar suport dins dels següents nous àmbits:

* Servei de ciberseguretat municipal
* Servei de suport de telecomunicacions municipal

Si és necessari, el suport tècnic de les actuacions anteriors es realitzarà mitjançant l’allotjament de les aplicacions als sistemes d’informació de la DIPUTACIÓ, facilitant així la seva gestió i manteniment per part de la DIPUTACIÓ i garantint l’operativitat de les aplicacions municipals per servir a les finalitats previstes.

SEGONA.- JUSTIFICACIÓ

Les raons que justifiquen aquesta addenda al conveni són les següents:

1. Major eficàcia en la gestió i/o mancança dels mitjans tècnics idonis per a la gestió automatitzada de les actuacions recollides a la clàusula primera (Art. 11.1 de la Llei 40/2015).
2. L’assistència tècnica als municipis per part de la DIPUTACIÓ per a garantir el dret dels ciutadans a ser assistits en l’ús de mitjans electrònics en les seves relacions amb l’Administració (art. 13 de la Llei 39/2015 d’1 d’octubre del Procediment Administratiu Comú de les Administracions Públiques).
3. Insuficient capacitat econòmica i de gestió de l’ENS LOCAL per mantenir els serveis i les dades dels aplicatius de forma automatitzada (art. 17.1, tercer paràgraf Llei 7/1985 Bases de Règim Local).
4. Mancança dels mitjans tècnics idonis per a la gestió automatitzada dels aplicatius (art. 10.1 Llei 26/2010, del 3 d'agost, de règim jurídic i de procediment de les administracions públiques de Catalunya).

TERCERA.- NATURALESA DE LA GESTIÓ ENCARREGADA

Amb motiu del Conveni d’encàrrec de gestió, la DIPUTACIÓ ha de dur a terme les activitats de caràcter material, tècnic i de serveis que s’indicaran, totes elles integrants de la gestió i suport tècnic per al desenvolupament de les competències pròpies de l’ENS LOCAL.

Aquest encàrrec no suposa una cessió de la titularitat de les competències municipals a favor de la DIPUTACIÓ, ni de cap dels elements substantius del seu exercici.

Amb el suport tècnic, material i de serveis objecte d’aquest encàrrec, correspon a l’ENS LOCAL dictar les resolucions o els actes jurídics que donin suport o en els quals s'integrin la formalització, actualització, revisió i custodia, dels serveis en els que la DIPUTACIÓ hi presti el seu suport tècnic.

L’addenda del Conveni d’encàrrec de gestió té naturalesa administrativa i, per tant, resta fora del seu àmbit l'aplicació la Llei 9/2017, de 8 de novembre, de Contractes del Sector Públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.

QUARTA.- DESCRIPCIÓ I ABAST DEL CONVENI.

El Departament de Noves Tecnologies de la DIPUTACIÓ ofereix serveis de gestió informatitzada per a entitats locals des de l’any 1996. Des de llavors s’han regulat les condicions per mitjà d’encàrrecs de servei.

Els serveis oferts en aquesta addenda s’afegeixen als oferts en el conveni per la Diputació de Lleida i són els següents:

* **9)** *Servei núm.* ***9: SERVEI DE CIBERSEGURETAT***

*L’objecte de la prestació d’aquest servei consisteix en la* ***gestió informatitzada deL servei de ciberseguretat.***

* **10)** *Servei núm.****10: SERVEI DE SUPORT DE TELECOMUNICACIONS***

*L’objecte de la prestació d’aquest servei consisteix en* ***la gestió del servei de suport de telecomunicacions.***

CINQUENA. NORMATIVA APLICABLE

En relació als **serveis oferts** resulten d’aplicació les disposicions següents:

* Llei Orgànica 3/2018, de 5 de desembre, de protecció de dades personals i garantia dels drets digitals i el Reglament general de protecció de dades de la UE (LOPDGDD) (BOE núm. 294, de 6 de desembre de 2018).
* Decret Legislatiu 2/2003, de 28 d’abril, Text refós de la Llei municipal de Catalunya articles 39 a 42.
* Real Decreto 3/2010, de 8 de enero, pel qual es regula el Esquema Nacional de Seguridad a l’àmbit de l’Administració Electrónica.
* Reglament estatal de Població i Demarcació Territorial de les Entitats locals, aprovat pel RD 1690/1986, d’11 de juliol, segons la redacció del seu Títol II disposada pel RD 2612/1996, de 20 de desembre (BOE núm. 14, del 16 de gener de 1997).
* Reglament (UE) 2016/679 del Parlament Europeu i del Consell, de 27 d’abril, relatiu a la protecció de les persones físiques en allò que respecta al tractament de les seves dades personals i a la lliure circulació d’aquestes dades (RGPD) (DOUE de 4 de maig de 2016).

En relació a **l’encàrrec:**

* Llei 40/2015 d’1 d’octubre de Règim Jurídic del Sector Públic (article 11).
* Llei 7/1985, de 2 d’abril, Reguladora de les Bases de Règim Local (LBRL) (articles 17.1, 31 i 36).
* Esquema Nacional de Seguretat. Real Decreto 3/2010 de 8 de gener.

En relació a la **publicitat del contracte**:

* Llei 19/2014, de 29 de desembre, de Transparència, accés a la informació pública i bon govern (article 14).
* Reglament d’obres, activitats i serves dels ens locals (ROAS), aprovat pel Decret 179/1995, de 13 de juny (article 309).

SISENA. BENEFICIARIS DELS SERVEIS.

Poden sol·licitar els serveis oferts per la Diputació de Lleida totes les entitats locals de la demarcació de la província de Lleida.

SETENA. SERVEIS OFERTS.

Els nous serveis prestats són específics i concrets, variant en funció del tipus de servei que es sol·liciti.

***9. Servei núm.9: SERVEIS DE CIBERSEGURETAT***

* Protecció, detecció i reacció a “ciberatacs”
* Suport en la implantació µCeENS
* Formació en ciberseguretat

|  |  |
| --- | --- |
| **TRACTAMENT DE DADES DE CARÀCTER PERSONAL** | |
| **Servei subcontractat:** | Sí |
| **Tipologia de dades tractades:** | Dades de logs |
| **Organisme que hi té accés:** | DIPUTACIÓ, Agència Catalana de Ciberseguretat i CCN-CERT |
| **Ubicació de les dades i tractament d’aquestes:** | Centre de Processament de Dades de la DIPUTACIÓ, Agència Catalana de Ciberseguretat i CCN-CERT |
| **Identificació dels Tractaments de Dades Personals** | Consulta |
| **Identificació de les dades personals tractades** | Dades relatives a la tecnologia |
| **Identificació de les categories d’interessats** | Usuaris  Empleats  Ciutadans |

***10. Servei núm.10: SERVEI DE SUPORT EN TELECOMUNICACIONS***

* Suport i assessorament sobre connectivitat i cobertura de veu
* Suport i assessorament sobre connectivitat i cobertura de dades mòbils
* Suport i assessorament sobre telefonia fix (fibra, coure, radio, enllaç, etc)

|  |  |
| --- | --- |
| **TRACTAMENT DE DADES DE CARÀCTER PERSONAL** | |
| **Servei subcontractat:** | No |
| **Tipologia de dades tractades:** | No hi ha traspàs de dades |
| **Organisme que hi té accés:** | DIPUTACIÓ |
| **Ubicació de les dades i tractament d’aquestes:** | Centre de Processament de Dades de la DIPUTACIÓ. |
| **Identificació dels Tractaments de Dades Personals** | Consulta |
| **Identificació de les dades personals tractades** | Dades relatives a la tecnologia |
| **Identificació de les categories d’interessats** | Usuaris  Empleats  Ciutadans |

Per tal de dur a terme l’encàrrec de gestió, l’ENS LOCAL es compromet a:

1. Adoptar tots els actes administratius i dur a terme les actuacions que siguin necessàries perquè la DIPUTACIÓ pugui realitzar les activitats en què consisteix el conveni d’encàrrec de gestió.
2. Seguir els protocols d’actuació que s’estableixin per la DIPUTACIÓ en aplicació de la normativa i de les instruccions aprovades, com a conseqüència dels programes informàtics utilitzats.

c. Lliurar a la DIPUTACIÓ les dades necessàries per la correcta realització de l’encàrrec.

d. Complir el disposat en el conveni i en aquesta addenda.

VUITENA. SOL·LICITUD, MODEL I TRÀMIT

Les entitats locals interessades que reuneixin els requisits hauran de formular una sol•licitud mitjançant la Plataforma Col·laborativa Digital per a les Entitats Locals que estarà disponible a la pàgina web de la Diputació de Lleida (<http://tramits.diputaciolleida.cat/eMunicipal.aspx>).

Aquesta sol·licitud inclourà:

* la present addenda al conveni que ha de ser signada digitalment per l’alcalde/essa, president/a de la corporació o persona en que es delegui indicant quins serveis seran objecte de l’encàrrec de gestió.

\_\_\_\_\_\_\_\_\_\_\_\_\_ a la data de la signatura